আর্মি হ্যামার
আরমান্ড ডগলাস "আর্মি" হ্যামার (ইংরেজি: Armand Douglas "Armie" Hammer; জন্ম: ২৮ আগস্ট ১৯৮৬) হলেন একজন মার্কিন অভিনেতা। তিনি দ্য সোশ্যাল নেটওয়ার্ক (২০১০) চলচ্চিত্রে উইঙ্কলভস যমজ, দ্য লোন রেঞ্জার (২০১৩) চলচ্চিত্রে নাম ভূমিকায়, দ্য ম্যান ফ্রম ইউ.এন.সি.এল.ই. (২০১৫) চলচ্চিত্রে ইলিয়া কুরিয়াকিন, মাইন (২০১৬) চলচ্চিত্রে মাইক, এবং কল মি বাই ইওর নেম (২০১৭) ছবিতে অলিভার চরিত্রে অভিনয় করে প্রসিদ্ধি অর্জন করেন। জীবনীমূলক নাট্য চলচ্চিত্র জে. এডগার (২০১১) ছবতিএ ক্লাইড টলসন চরিত্রে অভিনয় করে তিনি স্ক্রিন অ্যাক্টরস গিল্ড পুরস্কারে মনোনীত হন এবং কল মি বাই ইওর নেম ছবিতে তার কাজের জন্য তিনি সেরা পার্শ্ব অভিনেতা বিভাগে গোল্ডেন গ্লোব পুরস্কার, ক্রিটিকস চয়েস চলচ্চিত্র পুরস্কার, ইন্ডিপেন্ডেন্ট স্পিরিট পুরস্কারের মনোনয়ন লাভ করেন।